Päävalmentaja Markku Kanerva on nimennyt myös joukkueensa 4. tammikuuta alkavalle leirille. Oma miettimisensä ryhmän kasaamisessa on ollut.

- Leirin päivät eivät ole kansainvälisiä pelipäiviä, joten pelaajien saaminen seuroista on ollut haasteellista. Osalla huippupelaajista on sarja käynnissä tai ulkomaan leiri samaan aikaan, Kanerva kertoo.

- Myös loukkaantumiset tai kuntoutumiset estävät joidenkin pelaajien osallistumisen leirille.

Huuhkajaryhmässä on mukana kuitenkin 11 Nations Leaguessa pelannutta pelaajaa. Lisäksi mukana on uusia kasvoja runsaamminkin.

- Ryhmässä on mukana U21-pelaajia ja muun muassa viisi ensikertalaista A-maajoukkueessa. Tulevaisuutta ajatellen saamme tärkeää infoa heidän kyvyistään toimia tällä tasolla, Kanerva painottaa.

- Meillä on joka tapauksessa iskukykyinen ryhmä ja innolla odotan, että pääsemme tekemään hommia yhdessä mainioissa olosuhteissa ja pelaamaan kaksi hyvää A-maaottelua.

Mukana leirillä on myös U21-maajoukkueen päävalmentaja Juha Malinen.

- Tämä on perinteinen tapa tehdä yhteistyötä A-maajoukkueen ja U21-maajoukkueen kesken, Kanerva sanoo.

Huuhkajat kohtaa leirinsä aikana Ruotsin 8. tammikuuta ja Viron 11. tammikuuta.

Pelaajat leirille

Jesse Joronen FC København

Rasmus Leislahti FC Honka (nimetty 30.12. korvaamaan Hugo Keto Brighton & Hove Albion FC)

Walter Viitala - (nimetty joukkueeseen 28.12.)

Nicholas Hämäläinen Queen’s Park Rangers FC

Kaan Kairinen HJK

Robert Ivanov FC Honka

Juhani Ojala BK Häcken

Tim Sparv FC Midtjylland

Juho Pirttijoki GIF Sundsvall

Albin Granlund Örebro SK

Juha Pirinen Tromsø IL

Simon Skrabb IFK Norrköping

Rasmus Schuller Minnesota United

Lassi Lappalainen HJK

Sebastian Dahlström HJK

Glen Kamara Dundee FC

Robert Taylor Tromsø IL

Joona Toivio BK Häcken

Saku Ylätupa AFC Ajax

Jonas Levänen FC Honka (nimetty 2.1. korvaamaan Henri Toivomäki HJK)

Eero Markkanen -

Rasmus Karjalainen KuPS

Tim Väyrynen Roda JC Kerkrade (nimetty joukkueeseen 28.12.)

Joukkuetta on tarkoitus täydentää kahdella pelaajalla.